|  |  |  |  |
| --- | --- | --- | --- |
|  | **Diluluskan oleh** | **:** | **LPU Ke-180 Bil. 4/2017** |
| **Tarikh kuat kuasa** | **:** | **26 Julai 2017** |
| **No. Semakan** | **:** | **00** |

**GARIS PANDUAN SKIM INSENTIF PENERBITAN ARTIKEL JURNAL DALAM *QUARTILE* 1, *QUARTILE* 2, *QUARTILE* 3 & *QUARTILE* 4 (Q1-Q4) *WEB OF SCIENCE* (WoS) ™ *CORE COLLECTION* DAN SCOPUS**

**1.0 LATAR BELAKANG**

* 1. Mesyuarat Lembaga Pengarah Universiti (LPU), UUM telah meluluskan Skim Insentif Penerbitan Artikel Jurnal dalam *Quartile* 1, *Quartile* 2, *Quartile* 3 & *Quartile* 4 (Q1-Q4) *Web of Science* (WoS) ™ *Core Collection* dan Scopus dengan syarat bahawa staf akademik secara keseluruhan telah mencapai KPI yang telah ditetapkan oleh LPU.
  2. Insentif ini merupakan penambahbaikkan bagi menggantikan skim penerbitan sedia ada (Skim Insentif Penerbitan Artikel Jurnal, Buku dan Bab dalam Buku) bagi menggalakkan Penyelidik UUM dalam menerbitkan penerbitan berimpak tinggi (WoS dan Scopus).
  3. Bagi memastikan perlaksanaan insentif ini dengan lebih efektif, maka polisi ini akan sentiasa diperkemaskan dan diselaraskan mengikut keperluan HiCoE dan MyRA.

1. **SYARAT PERMOHONAN**
   1. Permohonan adalah dibuka kepada semua staf akademik UUM (tetap dan kontrak).
   2. Artikel jurnal yang mempunyai afiliasi **“Universiti Utara Malaysia”** sahaja yang layak untuk memohon insentif.
   3. Penerbitan artikel jurnal dindeks oleh **KEDUA-DUA** pangkalan data dalam ***Web of Science* (WoS)** dan **Scopus** bermula **26 Julai 2017** ke atas (rujuk 6.0).
   4. Kadar pembayaran insentif adalah seperti berikut (Jadual 1):

Jadual 1: Kadar Insentif bagi penerbitan mengikut *quartile*

|  |  |
| --- | --- |
| ***Quartile*** | **Kadar Insentif/Artikel (RM)** |
| Q1 | 4,000.00 |
| Q2 | 2,000.00 |
| Q3 | 1,000.00 |
| Q4 | 500.00 |

* 1. Hanya seorang penulis UUM per artikel sahaja yang layak memohon skim penerbitan ini (keutamaan kepada penulis utama).
  2. Jumlah maksimum pemberian ganjaran untuk setiap pemohon adalah sebanyak RM20,000.00 setahun dan pemohon tidak dibenarkan untuk memohon mana-mana skim insentif penerbitan Universiti yang lain dengan menggunakan artikel yang sama.

1. **KELULUSAN PEMBAYARAN** 
   1. Pembayaran akan diproses selepas pemohon merekod maklumat penerbitan dalam UUM *Publication System* (UPS) dan telah terbukti artikel jurnal telah diindeks di dalam pangkalan data WoS dan Scopus.
   2. Semakan dan pengesahan penerbitan dari pihak Perpustakaan Sultanah Bahiyah (PSB) menggunakan *quartile* semasa sebagai dasar pembayaran insentif bagi penerbitan UUM yang diindeks di *Web of Science* (WoS) dan Scopus. Jika artikel mempunyai disiplin kategori *quartile* berbeza, *quartile* yang tertinggi akan dipilih.
   3. Artikel yang diterbitkan dan diindeks dalam WoS haruslah merujuk kepada laporan tahunan *Journal Citation Report* (JCR) terkini.
   4. Pembayaran insentif akan diproses selepas jumlah KPI artikel yang ditetapkan telah dicapai dalam tempoh setahun selepas tarikh kuat kuasa skim seperti berikut (Jadual 2):

Jadual 2: KPI bilangan artikel yang ditetapkan mengikut *quartile*

yang telah ditetapkan oleh LPU

|  |  |
| --- | --- |
| ***Quartile*** | **KPI Bilangan Artikel** |
| Q1 | 16 artikel |
| Q2 | 25 artikel |
| Q3 | 25 artikel |
| Q4 | 25 artikel |

3.5 Pihak RIMC akan meneliti pencapaian tahunan penerbitan universiti pada penghujung tempoh tahun taksiran, di mana sekiranya KPI jumlah artikel yang ditetapkan tidak dapat dicapai, maka insentif bayaran yang dibuat adalah mengikut kadar Skim Insentif Penerbitan sedia ada seperti tertakluk di laman web RIMC.

Contoh pengiraan bayaran adalah seperti di Lampiran 1.

**4.0 PROSEDUR PERMOHONAN**

4.1 Pemohon dikehendaki melengkapkan borang permohonan skim insentif penerbitan.

4.2 Pemohon dikehendaki mengemukakan **salinan muka hadapan penerbitan** dan **helaian yang mengandungi maklumat seperti pengarang, afiliasi, tajuk penerbitan, tahun, nama universiti** dan **nama penerbit**.

1. **ALIRAN PERMOHONAN**

Permohonan hendaklah dibuat menggunakan borang permohonan Skim Insentif Penerbitan (Lampiran 2) serta disokong dengan bahan bukti dan dihantar ke RIMC (u.p.: Timbalan Pengarah (Penerbitan Penyelidikan)).

1. **TARIKH KUATKUASA**

26 Julai 2017

1. **PERTANYAAN**

Sebarang pertanyaan, sila hubungi Unit Penerbitan Penyelidikan di talian 04-928 4764/4778/4779.